
OPĆINA TRPINJA
Javni poziv - Edukacija, kultura i sport za djecu s područja općine Trpinja

Općina Trpinja  temeljem Odluke Ministarstva demografije i useljeništva o financiranju provedbe Poziva za dodjelu financijskih sredstava "Program provedbe edukativnih, kulturnih i sportskih aktivnosti za predškolsku djecu te djecu od 1. do 4. razreda osnovne škole u lokalnim zajednicama" poziva svu zainteresiranu djecu predškolske i školske dobi od 1. do 4. razreda da se prijave na sljedeće programe:
1. Program 1 – škola plivanja
2. Program 2 – škola sporta
3. Kulturno-edukativni program dječjeg folklora
4. Program 3 – Stem radionice
Navedene aktivnosti su besplatne i sufinancirane od strane Ministarstva demografije i useljeništva. Cilj ovog projekta je osigurati dostupne, kvalitetne edukativne, kulturne i sportske sadržaje za djecu predškolske dobi te djecu od 1. do 4. razreda osnovne škole neovisno o mjestu njihova odrastanja, s naglaskom na jačanju lokalnih zajednica i stvaranja jednakih prilika za sve. 
Sve informacije možete dobiti u Općini Trpinja ili na broj telefona 032 564 050.
Molimo roditelje zainteresirane djece da putem priloženih obrazaca prijave svoje dijete. Ispunjene obrasce potrebno je donijeti u Općinu Trpinja ili poslati e-mailom opcina.trpinja1@vu.t-com.hr
Obrazac za popuniti je prilog ovog Javnog poziva.

Trpinja, 30. ožujka 2026. godine


„Sufinancirano sredstvima Ministarstva demografije i useljeništva“

OBRAZAC ZA ISKAZ INTERESA ZA SUDJELOVANJE U PROJEKTU 
„EDUKACIJA, KULTURA I SPORT ZA DJECU S PODRUČJA OPĆINE TRPINJA“

Općina Trpinja ostvarila je sredstva na Pozivu za dodjelu bespovratnih sredstava „Program provedbe edukativnih, kulturnih i sportskih aktivnosti za predškolsku djecu te djecu od 1. do 4. razreda osnovne škole u lokalnim zajednicama“, Ministarstva demografije i useljeništva.
Sažetak projekta:
Projektom se provode edukativne, kulturne i sportske aktivnosti za djecu predškolske i rane školske dobi (1.-4. razred osnovne škole) iz lokalne zajednice, Općine Trpinja. Program obuhvaća školu plivanja, školu sporta, te sudjelovanje u folklornim radionicama lokalnog Kud-a.  Za podršku u učenju djeca će ići na STEM radionicu.  Cilj je potaknuti tjelesni, kognitivni i socijalni razvoj djece kroz kvalitetne i dostupne aktivnosti. Aktivnosti se provode uz angažman vanjskih stručnjaka.

IME I PREZIME RODITELJA/SKRBNIKA:  	 BROJ TELEFONA: 		  IME I PREZIME DJETETA: 	  ADRESA PREBIVALIŠTA DJETETA: 		  DATUM I GODINA ROĐENJA DJETETA:  		
 
OVIM PUTEM ISKAZUJEM INTERES DA MOJE DIJETE SUDJELUJE U SLJEDEĆIM AKTIVNOSTIMA  (ZAOKRUŽITI):
1) ŠKOLA PLIVANJA
Održava se na bazenima u Vukovaru. Djeca imaju organiziran prijevoz i opremu za obavljanje aktivnosti. Program se provodi kroz 10 dolazaka u trajanju od 90 minuta, odnosno ukupno 20 školskih sati. Provedba aktivnosti tijekom travnja, svibnja ili lipnja 2026. godine. Ciljana skupina: djeca 1.-4. razred osnovne škole.
2) ŠKOLA SPORTA
Škola sporta je strukturirani program tjelesnog vježbanja namijenjen djeci predškolskog ili mlađeg školskog uzrasta. Program je osmišljen i provodi se pod stručnim vodstvom kineziologa s dugogodišnjim iskustvom u ovom području. Cilj programa je potaknuti optimalan razvoj motoričkog potencijala djece u dobi ubrzanog psihosomatskog razvoja, nudeći bazu za buduće bavljenje sportom. Fokus je na kontroliranom i usmjerenom tjelesnom vježbanju koje doprinosi pravilnom psihosomatskom razvoju kroz igru i unapređenju zdravlja. Trajanje programa kroz duži kontinuitet i period u vrijeme trajanja školske godine. Jedan trening traje 45 minuta. Ovisno o programu, treninzi se mogu provoditi 1x tjedno ili 2x tjedno ovisno o obavezama djece. Lokacija provedbe su školske dvorane naselja s područja općine, točnije naselja Trpinja, Bršadin, Bobota, školske dvorane su besplatne za djecu iz općine koja sudjeluju u projektu. Ciljana skupina: predškolci i djeca 1.-4. razred osnovne škole. Djeca imaju osiguranu opremu i rekvizite za obavljanje aktivnosti.

3) FOLKLORNE RADIONICE Kulturnog društvo „Mladost“ Trpinja
Kulturno-edukativni program dječjeg folklora provodi se s ciljem očuvanja kulturne baštine i tradicijskih vrijednosti kroz pjesmu, ples, običaje i narodne igre. Program je namijenjen djeci predškolske i rane školske dobi, a obuhvaća učenje tradicijskih dječjih pjesmica, igara i plesova svoga kraja te upoznavanje s narodnim nošnjama i običajima. Aktivnosti se odvijaju tijekom cijele školske godine u dvije dobne skupine – mlađoj  i srednjoj. Svaka skupina ima redovite tjedne probe u trajanju od 60 minuta pod stručnim vodstvom voditelja folklora i tamburaške škole. Lokacija provedbe: KUD Mladost Trpinja, Velika 1, Trpinja.
4) STEM – PODRŠKA U UČENJU
Program STEM-a osmišljen je kao interdisciplinarni skup radionica koje potiču cjeloviti razvoj djece kroz igru, pokret, kreativno izražavanje i zajedničke aktivnosti s vršnjacima i roditeljima. Namijenjen je djeci rane školske dobi te se provodi s ciljem jačanja emocionalnih, motoričkih, socijalnih i komunikacijskih kompetencija. Radionice se održavaju jednom tjedno po 60-90 minuta. Program STEM-a provodi se u razdoblju od svibnja do lipnja 2026. godine. Lokacija provedbe: OŠ Trpinja, OŠ Bršadin, OŠ Bobota. Materijali su osigurani za provedbu aktivnosti.




NAPOMENA: Sve aktivnosti su potpuno besplatne za djecu.


POTPIS RODITELJA/SKRBNIKA

